Berit Reisel

Berit Gerd Bild Reisel (født 7. juni 1945 i Norrköping) er en norsk psykolog og spesialist i klinisk psykologi.

Reisel ble født i en svensk flyktningleir, etter at foreldrene flyktet fra Norge under holocaust. De bosatte seg i Norge igjen i 1947.

I Skarpnesutvalget representerte Reisel Det Mosaiske Trossamfund. Sammen med Bjarte Bruland utgjorde hun utvalgets mindretall, men regjeringen valgte likevel å følge Reisel og Brulands anbefaling. Hun ble senere leder i stiftelsen Senter for studier av Holocaust og livssynsminoriteter.

I 2021 utga Reisell boken «Hvor ble det av alt sammen?» Plyndringen av jødene i Norge om arbeidet i Skarpnes-utvalget og prosessen bak den økonomiske oppreisningen til de norske jødene. 

 Referanser 
«Ta oppgjøret nå». Dagens Næringsliv, 29. mai 1995.
«Norske jøder får oppreisning på moralsk grunnlag». NTBtekst, 4. desember 1997.
«Årsrapport 2010 ». Senter for studier av Holocaust og livssynsminoriteter (HL-senteret).

 Litteratur 


Kategori:Norske psykologer
Kategori:Fødsler i 1945
Kategori:Det mosaiske trossamfunn
Kategori:Holocaustsenteret